WHAUP คว้ารางวัล “นวัตกรรม” ยอมเยี่ยมปี 65 งาน SET Awards 2022
WHAUP เข้าคว้ารางวัล “Best Innovative Company Awards” ประจำปี 65 ด้านนวัตกรรม Peer-to-Peer Energy Trading ในงาน SET Awards 2022 
WHAUP เข้าคว้ารางวัล “Best Innovative Company Awards” ประจำปี 65 ด้านนวัตกรรม Peer-to-Peer Energy Trading ในงาน SET Awards 2022
2 พ.ย. 2565

นายสมเกียรติ เมสันธสุวรรณ ประธานเจ้าหน้าที่บริหารบริษัท ดับบลิวเอชเอ ยูทิลิตี้ส์ แอนด์ พาวเวอร์ จำกัด (มหาชน) หรือ WHAUP เปิดเผยว่า บริษัทฯได้รับรางวัลในกลุ่มรางวัล Business Excellence  ประเภทรางวัล Best Innovative Company Awards ประจำปี 65 ภายในงาน SET Awards 2022 ด้านนวัตกรรม :Peer-to-Peer Energy Trading Future of Energy Market ระบบโครงข่ายซื้อขายไฟฟ้าในพื้นที่อุตสาหกรรม โดยแพลตฟอร์มนี้ได้พัฒนาขึ้นมาเพื่อให้ผู้ซื้อและผู้ขายสามารถประมูลซื้อขายพลังงานตามราคาที่ตัวเองกำหนด โดยใช้เทคโนโลยี Blockchain ถือเป็นการสะท้อนให้เห็นถึงความมุ่งมั่นของบริษัทฯ ในการเสริมสร้างนวัตกรรม สอดรับกับแผนขับเคลื่อนองค์กรการเติบโตแบบอย่างยั่งยืนในอนาคต
ทั้งนี้ ตลอดระยะเวลาที่ผ่านมา WHAUP มีการพัฒนานวัตกรรมใหม่อย่างต่อเนื่อง เพื่อเพิ่มศักยภาพการแข่งขันของลูกค้าในนิคมอุตสาหกรรม นอกจากนั้นยังเป็นการส่งเสริมนโยบายภาครัฐในการลดการปล่อยก๊าซเรือนกระจก รวมทั้งผู้ประกอบการมีโอกาสขยายโครงการด้านพลังงานหมุนเวียนได้อีกด้วย
สำหรับรางวัล Best Innovative Company Awards เป็นการตอกย้ำการเป็นผู้นำในการพัฒนานวัตกรรมใช้เองในธุรกิจสาธารณูปโภค และธุรกิจพลังงานอย่างครบวงจร ภายใต้การกำกับดูแลกิจการที่ดี และความรับผิดชอบต่อชุมชน สังคม รวมถึงสิ่งแวดล้อม พร้อมทั้งยังวางเป้าหมายในการขยายโอกาสด้านการพัฒนาโครงการด้านพลังงานแสงอาทิตย์ในนิคมอุตสาหกรรมโดยใช้แพลตฟอร์มนี้
โดยเป็นรางวัลอันทรงเกียรติที่สะท้อน DNA ของ WHAUP ถึงความมุ่งมั่นสร้างสรรค์ผลงานที่มีคุณภาพ สร้างการเปลี่ยนแปลงให้กับสังคม จนเป็นที่ยอมรับและเป็นต้นแบบขององค์กรที่ประสบความสำเร็จให้แก่องค์กรอื่นๆ ซึ่งช่วยยกระดับมาตรฐานและสร้างการเติบโตของเศรษฐกิจ และอุตสาหกรรมให้กับประเทศได้อย่างยั่งยืนในระยะยาว